O'zbekiston: Majburiy mehnatga qarshi kurash va ayollar hayotini yaxshilash - asosiy vazifalar
O'zbekiston Bosh vaziri o'rinbosari, Xotin-qizlar qo'mitasi raisi Tanzila Norboyeva AQSh poytaxtidagi muzokaralarini samarali deya ta'rifladi.
VASHINGTON — Norboyeva deydiki, majburiy mehnatga barham berish va xotin-qizlar uchun imkoniyatlarni kengaytirish - davlat oldidagi asosiy vazifalar. Demak, xalq bu o'zgarishlarni his qila boshlashi kerak. Xo'sh, hozirgacha nima o'zgardi, nima o'rgarmadi? Norboyeva bilan Toshkentdan Bandlik va mehnat munosabatlari vaziri Sherzod Kudbiyev ham keldi. Delegatsiya avvalo majburiy mehnatga qarshi targ'iboti bilan tanilgan xalqaro koalitsiya - "Paxta kampaniyasi" bilan muzokara qildi. Bu koalitsiyaga O'zbekiston paxtasini boykot qilgan o'nlab bizneslar va mamlakat "oq oltini" ekspluatatsiya mahsuli deya bong urib kelayotgan huquq tashkilotlari kiradi. respublikada muammoga qarshi kurashda qator yutuqlar bor, lekin muammoni yengish uchun hali ko'p ishlash kerak. Bu degani boykot hali-beri bekor qilinmaydi. Norboyeva va Kudbiyev Oq uy, AQSh Davlat departamenti va Mehnat vazirligi, Jahon banki va Xalqaro Mehnat Tashkilotiga ham tashrif buyurib, mutasaddilar bilan uchrashdi. O'zbekistonda islohotlar qay pallada? Tizim oldidagi masalalar, iqtisodiyot va qishloq xo'jaligida tanishtirilayotgan dasturlar, shuningdek, fuqaro jamiyatini rivojlantirish uchun tashlanayotgan qadamlar muhokama qilindi. 2018-yilda paxta terimi davrida qanday muammolar yaqqol ko'zga tashlandi? Hukumatning o'zi jarayonni qanday baholamoqda? Kasaba uyushmalari mamlakatda bugun qanchalik mustaqil? Xotin-qizlar hayoti o'tgan ikki yil ichida qanchalik yaxshilandi? Ayollarning jamiyatdagi rolini oshirish uchun Norboyeva raisligidagi qo'mita nima qilmoqda? Bosh vazir o'rinbosari bilan suhbatda bu va boshqa savollarga javob izladik. Tomosha qiling. Navbahor Imamova - "Amerika Ovozi"ning yetakchi multimedia jurnalisti. turkumidagi teledasturlar muallifi. Ko'rsatuvlar taqdim etish bilan birga prodyuser, muxbir va muharrir. O'zbekistonda akkreditatsiyadan o'tgan yagona amerikalik jurnalist. "Amerika Ovozi"da 2002-yildan beri ishlaydi. Jurnalistik faoliyatini 1996-yilda O'zbekiston radiosining "Xalqaro hayot" redaksiyasida boshlagan. Jahon Tillar Universiteti Xalqaro jurnalistika fakultetida dars bergan. Ommaviy axborot vositalari bo'yicha bakalavrlikni Hindistonning Maysur Universitetidan , magistrlikni esa AQShning Bol Davlat Universitetidan olgan. Shuningdek, Garvard Universitetidan davlat boshqaruvi va liderlik bo'yicha magistrlik diplomiga ega. Jurnalistik va ilmiy materiallari qator xalqaro manbalarda chop etilgan. Amerikaning nufuzli universitetlari va tahlil markazlarida so'zlab, ma'ruzalar o'qib keladi. "Amerika Ovozi" oltin medali sohibi. Tashkilotda gender va jurnalistika bo'yicha kengash raisi. Toshkent viloyati Bo'stonliq tumani Qo'shqo'rg'on qishlog'ida ziyoli oilasida ulg'aygan.